**LÄHETE HOITOTARVIKEJAKELUUN, INKONTINENSSISUOJAT**

Ohje on tarkoitettu yksityisille palveluntuottajille. Lähetteen tekee terveydenhuollon ammattilainen, tavallisimmin asiakasta hoitava hoitaja. Hyvä lähete nopeuttaa jakelun aloittamista. Hoitotarvikejakelun hoitaja tarkastaa lähetteen ja siirtää tiedot Lifecare HT-JAK lehdelle. Huomioithan, että uutta lähetettä ei tarvitse tehdä tuotemuutoksista tai asiakkaan palveluntarjoajan vaihtuessa.

**LÄHETTEEN TIEDOT**

**Perustiedot**

* Asiakkaan nimi ja henkilötunnus

**Diagnoosi**

* Yksi virtsaukseen vaikuttava diagnoosi riittää.
* Esimerkiksi:
  + neurologinen sairaus
  + muistisairaus
  + aivoinfarkti / muu aivosairaus
  + kehitysvamma
  + diabetes
* Lääkärin tekemän diagnoosin ICD-10 numero ja sanallinen muoto
* Jos diagnoosia ei ole, neuvottele lääkärin kanssa diagnoosista.
* Virtsanpidätyskyvyttömyys ja/tai ulosteenpidätyskyvyttömyys

**Virtsankarkailun aste**

* Aste I lievä virtsa karkaa ponnistettaessa tai sitä tulee kerrallaan pieni määrä
* Aste II keskivaikea virtsa karkaa usein, määrä on noin 1,5 dl virtsaa kerrallaan
* Aste III vaikea virtsa karkaa runsaasti myös levossa, täysin kasteleva
* **Asteet II ja III täyttävät jakelun aloittamisen kriteerit**

**Virtsankarkailun kesto**

* Merkitse, kuinka kauan virtsankarkailua on ollut.

**Toimintakyky ja virtsankarkailu**

* Kuvaile yksilöllisesti
* Liikkuminen, liikkumisen apuvälineet
* WC:ssä käyminen
* Arvio karkaavan virtsan määrästä
* Kastuvatko vaatteet ja vuode
* Millaisia suojia on käyttänyt tähän mennessä ja montako/vrk

**Tuotevalinta**

* Mittaa asiakkaalle oikea suojan koko
* Valitse yksilöllisesti suojan malli, imuteho, koko ja määrä/vrk
* Esimerkit: Pants Normal M 2 kpl/vrk, Flex Plus L 1 kpl/vrk
* [Inkontinenssisuojat TENA sopimustuotteet](https://phhyky.ims.fi/spring/public/0ceea045-9e4d-444d-92c8-6a39c0f9921f/fi)

**Ultima**

* Flex Maxi tulee olla käytössä ennen Ultimaa
* Ultima imutehoinen suoja erittäin vaikeaan inkontinenssiin
* Vain perustellusta syystä yöksi
* Yksi kpl/vrk

**Yhteystiedot**

* Lähetteen tekijän nimi ja puhelinnumero

**LISÄTIEDOT JAKELUA VARTEN**

* Merkitse ryhmän nimi, johon asiakkaan tiedot perustetaan TENA-ohjelmassa.
* Valitse suojien kuljetusvaihtoehto kotona asuvalle:

1. Posti jättää laatikot ilman kuittausta ovelle klo 8–16. Jakelijalla on oltava vapaa pääsy asiakkaan ovelle **TAI**
2. Posti soittaa ja sopii saapumisajasta ja oven avaamisesta.

Esimerkit: Asiakas itse tai omainen sopii kuljetusajan ja oven avaamisen, asiakkaan tai omaisen puh. 041…

Kotihoito sopii kuljetusajan ja oven avaamisen, puh. 0400….

**Toimita lähete hoitotarvikejakeluun, vaihtoehdot:**

1. TENA-ohjelman kautta [viestinä](https://phhyky.ims.fi/spring/public/dccfea22-95e4-4dc6-8618-37e8ae19a74f/fi), jos sinulla on jatkotilaajan tunnukset **Suositeltavin**
2. Turvapostina <https://www.turvaposti.fi/viesti/hoitotarvikejakelu@paijatha.fi>
3. Postita lähete osoitteeseen:

Lahden sote-keskus/hoitotarvikejakelu

Masto 1. krs.

Harjukatu 48

15100 Lahti

**Turvapostilla/postitse tulleet lähetteet vain kirjataan potilastietojärjestelmään, jatkoista sopimiseksi ota yhteyttä hoitotarvikejakeluun puhelimitse.**

**Hoitotarvikejakelu puh. 044 416 3149 ma - ke klo 8–14, to 8 - 12**